CELEX: E2018C0018
Language: et
Date: 2018-02-09 00:00:00
Title: EFTA järelevalveameti delegeeritud otsus nr 18/18/COL, 9. veebruar 2018, mis käsitleb Norra taudivaba staatust seoses Marteilia refringens'i ja Bonamia ostreae'ga [2018/1196]

23.8.2018   
               
               
                  ET
               
               
                  Euroopa Liidu Teataja
               
               
                  L 214/5
               
            
         EFTA JÄRELEVALVEAMETI DELEGEERITUD OTSUS
         nr 18/18/COL,
         9. veebruar 2018,
         mis käsitleb Norra taudivaba staatust seoses Marteilia refringens'i ja Bonamia ostreae'ga [2018/1196]
         EFTA JÄRELEVALVEAMET,
         võttes arvesse Euroopa Majanduspiirkonna lepingut, eriti selle artiklit 109 ja protokolli nr 1,
         võttes arvesse EFTA riikide vahelist lepingut, millega asutatakse EFTA järelevalveamet ja kohus, eriti selle artikli 5 lõike 2 punkti d ja protokolli nr 1,
         võttes arvesse Euroopa Majanduspiirkonna lepingu I lisa I peatüki osa 3.1 punktis 8 a nimetatud õigusakti: nõukogu 24. oktoobri 2006. aasta direktiiv 2006/88/EÜ vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta (1) (edaspidi „direktiiv 2006/88/EÜ“), nagu seda on muudetud ja kohandatud EMP lepingu protokolliga nr 1, eriti kõnealuse direktiivi artiklit 53,
         ning arvestades järgmist:
         Oma 7. juuli 2010. aasta otsusega nr 291/10/COL tunnistas järelevalveamet kogu Norra rannikuala Marteilia refringens'i ja Bonamia ostreae suhtes taudivabaks tsooniks, välja arvatud Aust-Agderi maakond seoses Bonamia ostreae'ga.
         23. veebruaril 2017 teatas Norra toiduohutusamet OIE (Maailma Loomatervise Organisatsioon) (2) varajase hoiatamise süsteemi kaudu kahtlusest, et Marteilia refringens'iga on nakatunud söödavad rannakarbid (Mytilus edulis), mis looduslikult kasvavad söödavate austrite (Ostrea edulis) vesiviljeluskasvanduses Lõuna-Norra Hordalandi maakonnas Bømlo omavalitsusüksuses.
         28. veebruari 2017. aasta e-kirjaga (dokument nr 844246) teatas Norra toiduohutusamet järelevalveametile samast kahtlusest ning sellest, et sellele vesiviljeluskasvandusele on kehtestatud piirangud söödavate rannakarpide ja austrite sisse- ja väljaliikumisele.
         Norra toiduohutusamet teatas järelevalveasutusele 16. märtsi 2017. aasta e-kirjaga (dokument nr 847935) pärast samal päeval toimunud teatamist loomahaigustest teatamise süsteemi (ADNS) kaudu, et Euroopa Liidu referentlabor molluskihaiguste tuvastamiseks on haiguse olemasolu kinnitanud ja et vesiviljeluskasvanduse ümber luuakse haiguse leviku tõkestamise ala.
         Direktiivi 2006/88/EÜ artikli 53 lõikes 3 on sätestatud, et kui episootiline uuring kinnitab, et nakkusjuhtumi esinemine on väga tõenäoline, võetakse asjaomase liikmesriigi, kalakasvatustsooni või -piirkonna taudivaba staatus tagasi samas korras, mida kasutati taudivaba staatuse andmisel.
         Norra kaubandus-, tööstus- ja kalandusministeerium kirjutas järelevalveasutusele 28. septembril (dokument nr 875660), lisades Norra toiduohutusameti 22. septembri 2017. aasta teate (dokument nr 875658), milles teatatakse, et nüüd on vastu võetud eeskiri, millega luuakse Norras Bømlo omavalitsusüksuses (3)
            Marteilia refringens'i leviku tõkestamise ala, ja kinnitatakse, et kooskõlas asjaomaste riiklike õigusaktidega (4) kuulub Norra kogu rannikuala Marteilia refringens'i puhul I kategooria alla, välja arvatud haiguse tõkestamise ala Bømlo omavalitsusüksuses Norras.
         Järelevalveamet on seisukohal, et taudivaba staatuse tagasivõtmiseks vajalikud tingimused on Norra Bømlo omavalitsusüksuse geograafilise piirkonna puhul täidetud.
         Seega tuleks lihtsustamise huvides tunnistada 7. juuli 2010. aasta otsus nr 291/10/COL kehtetuks ja asendada uue otsusega.
         Käesolevas otsuses esitatud meetmed on kooskõlas EFTA järelevalveametit abistava EFTA veterinaarkomitee arvamusega,
         ON VASTU VÕTNUD KÄESOLEVA OTSUSE:
         
            Artikkel 1
            Norra taudivaba staatust seoses Marteilia refringens'i ja Bonamia ostreae'ga on kirjeldatud lisas.
         
         
            Artikkel 2
            Otsus nr 291/10/COL tunnistatakse käesolevaga kehtetuks.
         
         
            Artikkel 3
            Käesolev otsus jõustub 8. veebruaril 2018.
         
         
            Artikkel 4
            Käesolev otsus on adresseeritud Norrale.
         
         
            Artikkel 5
            Ainult otsuse ingliskeelne tekst on autentne.
         
         
            Brüssel, 9. veebruar 2018
            
               EFTA järelevalveameti nimel delegeeritud otsuse nr 494/13/COL alusel
               
                  vastutav kolleegiumi liige
               
               Högni S. KRISTJÁNSSON
               
                  allkirjastab õigus- ja täitevasjade osakonna direktorina
               
               Carsten ZATSCHLER
            
         
         
            (1)  ELT L 328, 24.11.2006, lk 14.
         
            (2)  NOR 24-02-17 OIE Alert.
         
            (3)  Forskrift om kontrollområde for å bekjempe sykdommen Marteiliose hos bløtdyr, Bømlo kommune, Hordaland, FOR-2017-09-08-1377 (tõrjepiirkonna kehtestamise eeskiri molluskite marteilioosi tõrjeks Bømlo omavalitsusüksuses Hordalandis)
         
            (4)  Forskrift om omsetning av akvakulturdyr og produkter av akvakulturdyr, forebygging og bekjempelse av smittsomme sykdommer hos akvatiske dyr, FOR-2008-06-17-819 (eeskiri, mis käsitleb vesiviljelusloomade ja vesiviljelusloomade toodete müüki, veeloomade nakkushaiguste ennetamist ja tõrjet)
      
      
         
            LISA
            
                        1.
                     
                     
                        Norra kogu rannikuala on Marteilia refringens'i osas taudivaba tsoon, välja arvatud Hordalandi maakonna Bømlo omavalitsusüksuses asuv taudi leviku tõkestamise ala, mida on konkreetselt kirjeldatud Norra Bømlo omavalitsusüksuses Hordalandis molluskite marteilioosi tõrje piirkonna kehtestamise eeskirja (FOR-2017-09-08-1377) paragrahvis 2 (edaspidi „eeskiri“), (1) mis on märgitud sirgjoonega alates:
                        
                                    —
                                 
                                 
                                    punktist (59° 44,805′ põhjalaiust; 5° 27,560′ idapikkust) Stordi lõunatipust lõuna poole
                                 
                              
                                    —
                                 
                                 
                                    omavalitsuse piirini Bømlo ja Sveio vahel ning seejärel edela suunas piki omavalitsuse piiri
                                 
                              
                                    —
                                 
                                 
                                    punktini (59° 34,420′ põhjalaiust; 5° 14,623′ idalaiust) meres ja edasi lääne suunas punktini (59° 33,72′ N; 5° 05,46′ E) meres. Seejärel põhja suunas omavalitsuse piirini Austevolli ja Bømlo vahel ning edasi lääne suunas piki omavalitsuse piiri
                                 
                              
                                    —
                                 
                                 
                                    punktini (59° 59,948′ põhjalaiust; 5° 19,629′ idapikkust) meres ja seejärel lõuna ja kagu suunas
                                 
                              
                                    —
                                 
                                 
                                    punktini (59° 58,917′ põhjalaiust; 5° 19,114′ idapikkust) Stordi põhjatipus.
                                 
                              Tõrjepiirkonna kaart on lisatud eeskirjale, mis on esitatud ka käesoleva otsuse liites.
                     
                  
                        2.
                     
                     
                        Kogu Norra rannikuala on Bonamia ostreae osas taudivaba tsoon, välja arvatud:
                        
                                    —
                                 
                                 
                                    Aust-Agderi maakond Lõuna-Norras.
                                 
                              
                  
               
                  Liide
                  
            
            
               (1)  Forskrift om kontrollområde for å bekjempe sykdommen Marteiliose hos bløtdyr, Bømlo kommune, Hordaland, FOR-2017-09-08-1377